Ilesia de Sant Lorient de Magallón

A ilesia de Sant Lorient ye una ilesia situada en o cabalto de la Molilla en o municipio de Magallón, Campo de Borcha.

 Descripción 
Ye un templo con planta de salón, con tres naus de tres tramos y capitero poligonal. As cubiertas son de voveda de crucería estrellata sobre arcos de meyo punto.

O retablo mayor ye una obra barroca pintada entre 1676 y 1680 por o pintor Vicente Berdusan (1632-1697).

En o suyo interior i hai tres lapidas con os siguients nombres:  
 Joseph James y Navaro.
 Ivan Domingo Vidal y Ana Francisca Linares.
 Antonio Laurencio Perez y Crespo y Mathias Linares y Vidal. Pano, Hernando, Sancho: Magallón: Patrimonio Artístico Religioso (I), Centro de Estudios Borjanos, 2002, p.69

I hai cuatro campanas de bronce en o campanal. Son dedicadas a Sant Chusé, Sant Valero, Santa Sebastiana y Sant Lorient. As dos primeras son de 1875 y las dos zagueras son de 1925. Pano, Hernando, Sancho: Magallón: Patrimonio Artístico Religioso (I), Centro de Estudios Borjanos, 2002, p.63

 Historia 
A ilesia s'asienta sobre as restas d'o castiello de Magallón que fue escachau en 1369. De feito a torre campanar ye l'antiga torre de l'homenache.

I habió una ilesia d'estilo gotico tardano que fue substituida por l'actual ilesia d'estilo renaixentista que fue empecipiada a construir en 1533 y fue rematada en 1609.

En 1745, y en estilo barroco, fue construyida a capiella d'o "Santo Cristo con la Cruz a Cuestas" en o muro norte.

A ilesia fue restaurada entre 2009 y 2011.

O 20 de chulio de 2018 un eslampiu mientres que una tronada escabezó a estatua de Chesús que yera situada en o tellau d'o campanal d'a ilesia. https://www.heraldo.es/noticias/aragon/zaragoza/2018/07/21/un-rayo-decapita-estatua-del-corazon-jesus-iglesia-san-lorenzo-magallon-1258555-2261126.html


 Referencias 

Lorient
Lorient de Magallon
Lorient de Magallon
Lorient de Magallon
Lorient de Magallon
Lorient de Magallon
Magallon
Lorient de Magallón
Categoría:Molimentos de Magallón